Татарстанда сабый баласын спирт белән агулаган ананы хөкем итәләр

	Саксызлык аркасында бала үлеменә китергән һәм ата-ана вазифаларын тиешенчә үтәмәгән өчен 29 яшьлек Римма Черкасовага карата җинаять эшен карау төгәлләнде. Бу хакта Россия Тикшерү комитетының Татарстан буенча Тикшерү идарәсе җитәкчесенең өлкән ярдәмчесе Андрей Шептицкий хәбәр итә.	 Тикшерүчеләр юрамасы буенча, 2016 елның 25 сентябрендә Черкесова өендә ике айлык улын тынычландыру максатыннан баланың соска-пустышкасын берничә тапкыр ак аракыга манып, авызына каптырган. Нәтиҗәдә, бала этил спирты белән агуланудан үлгән.

Үзенең әлеге җинаять эшенә катышы барын Черкесова таныган, әмма Россия Конституциясенең 51маддәсе нигезендә күрсәтмәләр бирүдән баш тарткан. Тикшерү органнары тарафыннан җитәрлек күләмдә дәлилләр җыелган, шуның белән эш судка җибәрелгән. 
	---	
Татар-информ

	№ --- | 29.12.2016	


